  Майя Бывальцева 31-тӥ пӧсьтолэзе Дэбес ёросысь Бадӟым Ӟӧтым гуртын выльдэм клубез усьтозы. Со сярысь «ВКонтакте» мерлыко вотэсысь бамаз ёрослэн тӧроез Андрей Иванов ивортэ. Юртэз тупатъян ужъёс Удмурт Элькунысь Лулчеберетъя министерство юрттэмен «Огъя Россия» партилэн «Покчи шаерлэн лулчеберетэз» ӵектосэз улсын мынӥзы. Юртын липетсэ воштӥзы, пластик укноос но ӧсъёс пуктӥзы, учкисьёслы залысь выжез воштӥзы. Эшшо учкисьёсты выльдэм пыроназь пумиталоз Андрей Иванов, Дэбес ёрослэн тӧроезТупатъян ужъёслы федерал, элькун но интыысь коньдэтъёсысь 1 но ӝыны миллион манетлэсь трос коньдон быдтӥзы. Тодэ вайытом, федерал ӵектос улсын ик Кияса ёросын лулчеберетъя юртэз тупатъяло.  Тегъёс: Лулчеберет Дэбес Удмуртия тупатъянужъёс лэсьтськон  